Krzisztof Kolōmb kat. Cristòfor Colom, wuos. Cristoforo Colombo, szp. Cristóbal Colón (ur. 25 siyrpnia abo 31 października 1451 we Gynue, ōng. 20 maja 1506 we Valladolid) – ojropejski żyglorz a nawigator (tradycyjniy uznowany za Gynuyńczyka, podug nojnowszych ôddeknyńćōw wierza Katalōńczyk). Kapitan wyprawy, kero płynōła na trzech statkach: Santa María, Niña a Pinta pod fanōm Kastylije we poszukowaniu zachodnij cesty morskij do Indyjōw. Jako piyrszo we gyszichcie nowożytnych geograficznych ôddekniyńćōw przepłynōła zwrotnikowy Ôcean Atlantycki a 12 października 1492 dotarła do Zachodnich Indyjōw (Antylōw) u brzygu Ameriki - kōntynyntu niyznōmygo wuōnczas we Ojropie. Mianowany ôstoł za dokōnanio admirałym a piyrszym namiestnikym szpanielskich kolōnijōw we Strzodkowyj Americe, ôrganizatōr a kapitōn sztyrech ôdkrywczych rajzōw transatlantyckych ze Szpanije do Ameriki.